stanford-oval/wikipedia huggingface dataset:
Dionysoksen talo (Dion)

| Dionysoksen talo |
| --- | --- |
 Dionysoksen talon raunioita.
Sijainti:  Dío, Dío-Ólympos, Pieria, Keski-Makedonia, Kreikka
Koordinaatit:  40°10′43″N, 22°29′32″E
Rakennustyyppi:  yksityistalo
Valmistumisvuosi:  noin 200 jaa.
Tyylisuunta:  joonialainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Dionysoksen talo (Dionysoksen huvila) oli antiikin aikainen yksityistalo Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Talolle nimen antanut Dionysos-mosaiikki. Díon arkeologinen museo.
Dionysoksen talon lattiamosaiikkeja.
Dionysoksen talo rakennettiin roomalaisella kaudella noin vuonna 200 jaa. Rakennus on saanut nimensä sen suurikokoisesta Dionysos-jumalaa esittävästä lattiamosaiikista. Rakennus tuhoutui mahdollisesti maanjäristyksen aiheuttamassa tulipalossa.
Talo on yksi Dionin suurimpia ja vaikuttavimpia yksityistaloja. Rakennuksen keskiössä oli joonialaisin pylväin koristeltu peristyylipiha. Siitä oli pääsy muun muassa suureen ruokasaliin (tablinum). Talossa oli myös lukuisia pienempiä huoneita. Yhdessä tällaisessa huoneessa oli syvennys, jossa oli sarvea kädessä pitävän Dionysoksen patsas. Huone oli mahdollisesti Dionysoksen kulttikäytössä. Taloon kuului myös muun muassa pieni kylpylä sekä liiketiloja.
Talo oli koristeltu jumalten, keisarillisen perheen jäsenten ja yksityishenkilöiden patsailla sekä lattiamosaiikeilla. Dionysos-mosaiikki koristi pitosalin lattiaa, ja esittää jumalan triumfikulkuetta, jossa tämä on alastomana meripantterien vetämissä vaunuissa. Jumalan toisessa kädessä on rhyton ja toisessa thyrsos-sauva. Dionysoksen vieressä on Silenos, ja panttereita ohjaavat merikentaurit. Muissa salin mosaiikeissa on muun muassa teatterinaamioita. Talon lukuisat muut lattiamosaiikit esittävät erilaisia geometrisiä kuvioita.
Osa raunioista on nykyisin katettu. Dionysos-mosaiikki on siirretty Díon arkeologiseen museoon.
Aiheesta muualla

Kuvia tai muita tiedostoja aiheesta Dionysoksen talo Wikimedia Commonsissa
Dolphin (emulaattori)

| Dolphin |
| --- | --- |

 Dolphin 5.0 Windows 10 -käyttöjärjestelmällä
Luoja:  Henrik Rydgård
Kehittäjä:  Dolphin Emulator Project
Kehityshistoria
Ensijulkaisu:  22. syyskuuta 2003
Vakaa versio:  2409 (4. syyskuuta 2024)
Tiedot
Ohjelmistotyyppi:  emulaattori
Alusta:  Android, Linux, MacOS, Windows
Ohjelmointikielet:  C++, C
Lisenssi:  GNU General Public License versio 2+
Aiheesta muualla
Verkkosivusto
Versiohallinta
Dolphin on avoimen lähdekoodin ilmainen emulaattori Nintendo GameCube ja Wii -pelikonsoleiden pelien pelaamiseen.
Ohjelmasta on julkaistu versiot Android, Linux, MacOS ja Windows -käyttöjärjestelmille.
Dolphin julkaistiin vuonna 2003 ilmaisohjelmana Windowsille. Sen takana ovat ruotsalainen ohjelmoija Henrik Rydgård ja kehittäjä F|RES. Dolphin oli ensimmäinen emulaattori, joka pystyi ajamaan Nintendo GameCuben kaupallisia pelejä.[lähde? ]
Devilyn

| Devilyn> Tiedot |
| --- | --- |
Toiminnassa:  1992–2007
Tyylilaji:  death metal
Kotipaikka:  Tarnów, Puola
Laulukieli:  englanti
Jäsenet:  Łukasz "Bony" Lubon, kitara   Erian, kitara   Tomasz "Cyklon" Węglewski, bassokitara   Domin, rummut  
Levy-yhtiö:  Listenable Records, 1996–1998   Blackend Records, 2001   Metal Mind Productions, 2003   Conquer Records, 2005   Unique Leader Records  
Aiheesta muualla
Kotisivut
Infobox OKNimi-testi OK: 
Devilyn oli puolalainen death metal -yhtye, joka oli toiminnassa vuodet 1992–2007 Tarnówissa, Puolassa. Kappaleiden sanoitukset käsittelevät pimeyttä ja kuolemaa.
Viimeinen tunnettu kokoonpano

Łukasz "Bony" Lubon – kitara (1992–)
Erian – kitara (2004–)
Tomasz "Cyklon" Węglewski – bassokitara (2005–)
Domin – rummut (2004–)
Entiset jäsenet
Piotr – kitara (1992–1999)
Marcin "Boroova" Borowiecki – kitara (1999–2000)
Krystian "Dino" Wojdas – kitara (2000–2002)
Andy Blakk – kitara (2003–2004)
Kuba – rummut (1993–2000)
Inferno – rummut (2000)
Sebastian "Basti" Luszcek – rummut (2000–2002)
Przemysław "Imp" Moszczyński – rummut (2002–2004)
Novy – bassokitara, laulu (1992–2003)
Cyprian Konador – bassokitara (2003–2005)
Michal Laska – laulu (2003–2006)
Michał "Barney" Bachrij – laulu (2006)
Diskografia

Anger (1996,  Listenable Records)
Reborn in Pain (1998,  Listenable Records)
Artefact (2001,  Blackned Records)
XI (2005,  Conquer Records)
The Past Against the Future (2003,  Metal Mind Productions)
The Rule (1994)
Promo 2000 (2000)
Aiheesta muualla

Devilyn Encyclopaedia Metallumissa (englanniksi)
Dorian Leigh

Dorian Elizabeth Leigh Parker (23. huhtikuuta 1917 San Antonio, Texas – 7. heinäkuuta 2008 Falls Church, Virginia) oli yhdysvaltalainen huippumalli. Hän oli yksi 1900-luvun suurimmista muoti-ikoneista ja ensimmäinen valokuvamalli, joka nousi kansainväliseen kuuluisuuteen. Häntä pidetäänkin usein kaikkien aikojen ensimmäisenä huippumallina.
Ura

Leigh työskenteli vuodesta 1945 1960-luvun alkuun asti. Hänestä tuli suosittu kuvamalli ja kansikuvatyttö ja hänellä uskotaan olleen suuri vaikutus ystävänsä Truman Capoten romaanin Aamiainen Tiffanylla Holly Golightlyn hahmoon. Sen lisäksi Leighillä oli  Revlonilla oma kosmetiikkasarja, Fire and Ice. Mallinuransa jälkeen hän johti vähän aikaa omaa mallitoimistoa Pariisissa, mutta hänen neljännen aviomiehensä laittomien toimien takia yritys jouduttiin pian sulkemaan. Tämän jälkeen Leigh oli mukana ruoka- ja elintarvikebisneksessä. Vuonna 1980 hän julkaisi omaelämäkerran The Girl Who Had Everything.
Yksityiselämä

Leigh oli elämänsä aika neljä kertaa naimisissa, mutta kaikki avioliitot päättyivät eroon. Hänellä oli viisi lasta. Hän kuoli Alzheimerin tautiin hoitokodissa Virginiassa. Myös Leighin sisko, Suzy Parker, oli huippumalli.
Aiheesta muualla

The Washington Postin muistokirjoitus
Demma Daba

Demma Daba vuonna 2008.
Demma Daba (s. 18. tammikuuta 1989) on etiopialainen keskimatkojen juoksija.
Daba karsiutui 1 500 metrin juoksun finaalista Pekingin olympialaisissa 2008 ajallaan 3.37,78. Daba voitti samalla matkalla nuorten maailmanmestaruuskilpailuissa Bydgoszczissa 2008 pronssia. Afrikan mestaruuskilpailuissa 2008 hän oli kuudes.
Daban 1 500 metrin ennätys on 12. kesäkuuta 2010 New Yorkissa juostu 3.34,06 ja 3 000 metrin ennätys 19. toukokuuta 2007 Herrerassa juostu 7.42,63.
Aiheesta muualla

Demma Daba Kansainvälinen yleisurheiluliitto. (englanniksi)
Demma Daba Pekingin olympialaisten sivuilla
Emma Atkins

Emma Jayne Atkins (s. 31. maaliskuuta 1975 Morecambe, Englanti, Yhdistynyt kuningaskunta) on englantilainen näyttelijä, joka tunnetaan parhaiten Charity Dinglen roolista ITV:n draamasarjassa Emmerdale. Hän on näytellyt sarjassa vuosina 2000–2005, 2009–.
Atkins on näytellyt myös sarjoissa Tohtorit ja Sydämen asialla.
Atkins on voittanut useita palkintoja roolistaan Emmerdale-sarjassa.
Atkinsilla on vuonna 2015 syntynyt poika Albert kumppaninsa Tomin kanssa. Atkins poistui sarjasta äitiyslomansa ajaksi ja hänen hahmonsa Charity Dingle tuomittiin vankilaan.
Demo (ravintola)

| Ravintola Demo (Liemi Ravintola Oy) |
| --- | --- |
Yritysmuoto:  Osakeyhtiö
Perustettu:  ravintola avattu 23.1.2003
Perustaja:  keittiömestari Tommi Tuominen ja Teemu Aura
Avainhenkilöt:  Tommi Tuominen
Kotipaikka:  Helsinki (Uudenmaank. 9–11, 00120 Helsinki) (Kamppi)
Toimiala:  ravintola
Liikevaihto:  930 000 euroa (2016)
Nettotulos:  68 000 euroa  (2016)
Henkilöstö:  9 (2016)
Kotisivu:  www.restaurantdemo.fi
Huomioitavaa:  Vuoden ravintola 2006,   Michelin-tähti (2007-)
Infobox OKVirheellinen NIMI-arvo: 
Ravintola Demo Uudenmaankadulla Helsingissä.
Ravintola Demo on vuonna 2003 avattu ravintola Helsingissä Uudenmaankadulla.
Ravintolan perustivat Tommi Tuominen ja Teemu Aura. Ravintola Demo on Tuomisen johtaman, vuonna 2002 perustetun Liemi Ravintola -osakeyhtiön aputoiminimi.
Vuonna 2006 Demo valittiin vuoden ravintolaksi. Vuodesta 2007 alkaen ravintolalla on ollut tähti Michelin-oppaassa.
Marraskuussa 2014 ravintola vaurioitui rakennuksen sisäpihalla tehtyjen asfalttitöiden sytyttämän tulipalon vuoksi. Ravintolan keittiö ja sisustus uusittiin. Toiminta jatkui remontin jälkeen helmikuussa 2015. Toimintatapaa muutettiin niin, että tarjolla on ainoastaan keittiömestarin menu, josta voi valita 4-7 ruokalajin laajuisen kokonaisuuden.
Demon perustajiin kuuluva Teemu Aura suuntautui sittemmin 2011 perustetun Patisserie Teemu & Markuksen ja vuonna 2014 Helsingin Vanhan kauppahalliin perustetun kahvila-ravintola Storyn toimintaan.
Ravintola sulkee ovensa kesällä 2024.
Aiheesta muualla

Demo, Uudenmaankatu 9-11, 00120 Helsinki (Arkistoitu – Internet Archive) (englanniksi) (viamichelin.com)
Helsinki Restaurants - Demo, Uudenmaankatu 9-11, Helsinki (englanniksi) (fodors.com)
Emma Begay

Emma Bodie Begay (1888? – 6. huhtikuuta 2007) oli aikansa maailman vanhimmaksi ihmiseksi väitetty navajo. Hänen kerrotaan olleen kuollessaan 118-vuotias, jolloin hän olisi kuulunut kaikkien aikojen vanhimpien ihmisten joukkoon. Hänen kuollessaan virallisesti maailman vanhimman elossa olevan ihmisen titteliä piti hallussaan japanilainen Yone Minagawa (s. 1893).
Begayn kerrotaan syntyneen syksyllä 1888. Ikää ei ole vahvistettu. Nainen toimi elämänsä aikana kutojana, lammaspaimenena, farmarina ja kotiäitinä. Hänellä oli kaksitoista lasta, joista enää kolme oli elossa hänen kuollessaan.
Begay jäi leskeksi vuonna 1974. Hänen omasta kuolemastaan ilmoitettiin huhtikuussa 2007.
Donald E. Westlake

| Donald E>  Westlake |
| --- | --- |
 Donald Edwin Westlake
Henkilötiedot
Syntynyt: 12. heinäkuuta 1933 New York, Yhdysvallat
Kuollut: 31. joulukuuta 2008 Meksiko
Kansalaisuus:  yhdysvaltalainen
Ammatti:  kirjailija
Kirjailija
Salanimi: Richard Stark ym.
Äidinkieli: englanti
Tuotannon kieli: englanti
Tyylilajit:  rikos,jännitys, huumori
 Nimikirjoitus
Aiheesta muualla
www.donaldwestlake.com
Löydä lisää kirjailijoitaKirjallisuuden teemasivulta
Donald Edwin Westlake (12. heinäkuuta 1933 New York, Yhdysvallat – 31. joulukuuta 2008 Meksiko) oli yhdysvaltalainen rikoskirjailija. Hänen useista kirjailijanimistään yksi on Richard Stark, John B. Allan, Judson Jack Carmichael, Curt Clark, Timothy J. Culver, J. Morgan Cunningham, Edwin West ym.
Westlake aloitti vuonna 1960 ns. kovaksikeitettyjen romaanien kirjoittajana, mutta myöhemmin kirjat saivat humoristisia ja ironisia sävyjä. Hän kirjoitti salanimellä Stark jännitysromaaneja, joiden päähenkilö on häikäilemätön rikollinen Parker. Hänen viimeinen teoksensa Get Real ilmestyi postuumisti vuonna 2009. Westlake kirjoitti uransa aikana yli 90 teosta, jännitystä, huumoria, rikoksia, seksiä ja myös tieteisromaanin. Teoksista on suomennettu yli 40. Tunnetuimpien romaanien päähenkilö on epäonninen murtovaras John Dortmunder, joka esiintyy 13 romaanissa ja yhdessä novellikokoelmassa. Westlaken teosten pohjalta on tehty 25 elokuvaa, ja hän itsekin teki elokuvakäsikirjoituksia. Hän oli ehdolla Oscar-palkinnon saajaksi käsikirjoituksesta Stephen Frearsin ohjaamaan elokuvaan Huijarit (1990).[lähde? ]
Joitakin Westlaken kirjoituksia on julkaistu Playboy-lehdessä vuosina 1980–2000.
Westlaken puoliso on arvostettu puutarhuri Abby Westlake, ja heidän puutarhansa oli aika ajoin auki yleisölle.[lähde? ]
Palkinnot ja tunnustukset

Edgar-dekkaripalkinto kolme kertaa, 1968, 1990, 1991
Yhdysvaltojen rikoskirjailijoiden yhdistyksen Grand master -arvonimi, 1993
Suomennetut teokset

Westlaken teoksia on julkaistu suomeksi myös nimellä Richard Stark, osa on julkaistu molemmilla kirjoittajanimillä eri kirjannimellä. Ensimmäinen suomeksi julkaistu romaani on Kohti kuolemaa (361, suom. J. V. Ilkka, Vaasa 1969).
Aiheesta muualla

Westlaken sivusto (englanniksi)
Muistokirjoitus, New York Times (englanniksi)
Donald E. Westlake Internet Movie Databasessa. (englanniksi)
Elly Ameling

Elly Ameling
Elisabeth Sara "Elly" Ameling  (s. 8. helmikuuta 1933 Rotterdam) on alankomaalainen laulaja. Hän on tullut kuuluisaksi Gustav Mahlerin tulkitsijana sekä oratorio- ja lied-laulajana, mutta hän on laulanut myös oopperaa. Läpimurron hän teki kilpailussa ‘Concours International de Musique’ Genevessä 1958.
Dick Wright

Dick Wright (oik. Richard Wright; 5. joulukuuta 1931 Mexborough – 2003 Chester) oli englantilainen jalkapallomaalivahti. Hän edusti Englannin liigassa pelannutta Chester City -joukkuetta, joka toimi vuosina 1885–2010.
Aiheesta muualla

Neilbrown.newcastlefans.com: Dick Wright
Eeva Furman

Eeva Rebekka Furman (s. 2. toukokuuta 1960 Helsinki) on suomalainen ympäristöasiantuntija. Hän on työskennellyt johtavana asiantuntijana valtioneuvoston kansliassa elokuusta 2022 lähtien missä hän toimii mm. kestävän kehityksen toimikunnan pääsihteerinä. Siihen saakka hän oli professori ja Suomen ympäristökeskuksen ympäristöpolitiikkakeskuksen johtaja sekä Suomen kestävyyspaneelin puheenjohtaja. Hänen työhönsä kuuluivat tutkimuksen ja päätöksenteon yhteyden, kestävän kehityksen, luontopohjaisten ratkaisujen, ekosysteemipalveluiden ja luonnon monimuotoisuuden hallinnan tutkimus.
Elämä ja ura

Furman asui lapsuutensa Helsingissä ja nuoruutensa Kauniaisissa. Hän valmistui ylioppilaaksi Kauniaisten lukiosta 1978 ja maisteriksi Helsingin yliopistosta 1985. Hän opiskeli eläintiedettä ja teki meribiologiaan liittyvän pro gradu -tutkielmansa otsikolla: Merirokon (Balanus improvisus Darwin) esiintymisestä, kasvusta ja lisääntymisestä Tvärminnen saaristossa. Valmistumisen jälkeen Furman lähti jatko-opintoihin Walesiin merentutkimuslaboratorioon. Hän väitteli tohtoriksi vuonna 1989 Walesin yliopistossa. Furmanin väitöskirja käsitteli merirokkopopulaatioiden taksonomista suhdetta Itämerellä ja Atlantilla (The taxonomic relationship of Balanus improvisus (Darwin) populations in the Baltic and the Atlantic).
Furman valittiin tammikuussa 2017 YK:n kestävän kehityksen raporttia valmistelevaan työryhmään Agenda 2030:een. Ryhmän työ alkoi helmikuussa 2017 ja raportti julkaistiin vuonna 2019. Furman kuului tiedonjulkistamisen valtionpalkinnon saaneen kirjan Ihminen ja ympäristö -kirjan toimituskuntaan. Vuonna 2020 Furman sai Vuoden YK:n ystävä -tunnustuksen. Hän on ollut Suomen Tiedeseuran jäsen vuodesta 2020.
Furman oli vuodesta 1990 naimisissa professori Ilkka Hanskin (k. 2016) kanssa. Heillä on kolme lasta.
Aiheesta muualla

Eeva Furman, Syke (Arkistoitu – Internet Archive)
Domenico Cornacchia

Domenico Cornacchia (s. 13. helmikuuta 1950 Altamura) on italialainen roomalaiskatolinen piispa. Hänet vihittiin papiksi Altamura ed Acquaviva delle Fontin alueprelatuuriin 24. huhtikuuta 1976 ja nimitettiin Lucera-Troian hiippakunnan johtoon 30. kesäkuuta 2007. Piispaksi vihkiminen seurasi 22. syyskuuta. Pääkonsekraattorina toimi Giacinto Berloco, jota avustivat Mario Paciello ja Francesco Zerrillo. Cornacchia asetettiin virkaansa 14. lokakuuta.
Elláda, chóra tou fotós

|  Elláda, chóra tou fotós Ελλάδα, χώρα του φωτός> Kappaleen tiedot |
| --- | --- |
Esittäjä(t):  Kaíti Garmpí
Säveltäjä(t):  Dimosthénis Strigklís
Sanoittaja(t):  Dimosthénis Strigklís
Euroviisutiedot
Vuosi:  1993
Maa:  Kreikka
Kieli:  kreikka
Sijoitus:  9.
Pisteet:  64
Sanat:  sanoitus
Muuta:  Kapellimestarina Cháris Andreádis
Elláda, chóra tou fotós (kreik. Ελλάδα, χώρα του φωτός, ”Kreikka, valon maa”) on Kaíti Garmpín esittämä kappale, joka edusti Kreikkaa vuoden 1993 Eurovision laulukilpailussa Irlannin Millstreetissä.
Kappale sijoittui Euroviisuissa 25 maan joukosta sijalle 9. 64 pisteellä.
Domenico Caliandro

Domenico Caliandro (s. 5. syyskuuta 1947 Ceglie Messapica) on italialainen roomalaiskatolinen arkkipiispa. Hänet vihittiin diakoniksi 31. lokakuuta 1970 ja papiksi 18. maaliskuuta 1971. Hänet nimitettiin Ugento-Santa Maria di Leucan hiippakunnan piispaksi 23. huhtikuuta 1993, ja piispaksi vihkiminen seurasi 28. kesäkuuta. Pääkonsekraattorina toimi Armando Franco, jota avustivat Andrea Mariano Magrassi ja Cosmo Francesco Ruppi.
Caliandro nimitettiin 13. toukokuuta ja asetettiin 3. heinäkuuta 2000 Nardò-Gallipolin hiippakunnan piispaksi. 20. lokakuuta 2012 hänet siirrettiin Brindisi-Ostunin arkkipiispaksi.
Dickie Boon

Dickie Boon
Richard Robinson ”Dickie” Boon (10. tammikuuta 1878 – 3. toukokuuta 1961) oli kanadalainen jääkiekkoilija ja -manageri. Robinson pelasi hyökkääjänä Montreal Hockey Club (Montreal HC) -seurassa Canadian Amateur Hockey Leaguessa (CAHL) ja Montreal Wanderersissa Federal Amateur Hockey Leaguessa (FAHL) 1900-luvun alussa. Pelaajana hän saavutti kaksi Stanley Cupia ja johti managerina organisaationsa (Wanderers) vielä neljään mestaruuteen. Boon oli alppihiihdon maailmanmestari Lucile Wheeler-Vaughanin setä.
Aiheesta muualla

Dickie Boon Legends of Hockey -sivustolla (englanniksi)
Ehrentempel

Toinen kahdesta kunniatemppelistä vuonna 1936.
Temppelin perustuksia vuonna 2015 kuvattuna.
Ehrentempel eli kunniatemppelit olivat kaksi Münchenin Königsplatz-aukion itälaidalla vuosina 1935–1947 sijainnutta hautamuistomerkkiä, joihin oli haudattu vuoden 1923 epäonnistuneessa oluttupavallankaappauksessa surmansa saaneet 16 kansallissosialistisen puolueen (NSDAP) ”marttyyriä”.
Kunniatemppelit suunnitteli arkkitehti Paul Ludwig Troost osaksi Königsplatzin itäreunalle rakennettua edustusrakennusten kokonaisuutta. Natsipuolueen johtaja Adolf Hitler tilasi suunnitelman Troostilta jo vuonna 1931, mutta se voitiin toteuttaa vasta natsien noustua Saksassa valtaan pari vuotta myöhemmin. Weimarin tasavallan viranomaiset eivät vuonna 1923 olleet sallineet edes vallankaappausyrityksessä kuolleiden hautaamista yhteishautaan. Kunniatemppelit vihittiin vallankaappausyrityksen 12-vuotispäivänä 9. marraskuuta 1935. Ne sijaitsivat symmetrisesti Königsplatzille johtavan kadun molemmin puolin, myöhemmin valmistuneiden kahden puolueen virastotalon välissä ja samalla vanhan puoluetalon Braunes Hausin vieressä. Temppeleiden tieltä purettiin Königsplartzin vanhimmat rakennukset, muun muassa arkkitehti Karl von Fischerin kotitalo.
Vainajat olivat temppeleissä suurissa valurautaisissa sarkofagimaisissa arkuissa, jotka oli sijoitettu pylväiden ympäröimään avoimeen atrium-tilaan. Kansallissosialistisen opin mukaan kunniatemppeleihin haudatut marttyyrit vartioivat maanpäällisestä haudastaan Saksan kansaa. Königsplatzilla järjestettiin vuosittain puolueen uusien jäsenten valatilaisuuksia, joissa marttyyrivainajat olivat mukana ”veritodistajina”.
Toisen maailmansodan jälkeen amerikkalaisten miehitysjoukkojen komentaja kenraali Dwight Eisenhower määräsi kesäkuussa 1945 poistamaan natsi-ideologiaan liittyneen muistomerkin. Vainajat siirrettiin takaisin alkuperäisiin hautoihinsa ja rauta-arkut sekä soihtumaljat sulatettiin, jotta niistä ei tulisi natsien pyhäinjäännöksiä. Itse temppelit tuhottiin viimein tammikuussa 1947 räjäyttämällä, vaikka myös niiden uusiokäyttöä oli harkittu. Temppeleiden sokkelit ovat edelleen näkyvissä.
Aiheesta muualla

Kuvia tai muita tiedostoja aiheesta Ehrentempel Wikimedia Commonsissa
Ehronjärvi

| Ehronjärvi |
| --- | --- |
Maanosa:  Eurooppa
Valtiot:  Suomi
Maakunnat:  Kainuu
Kunnat:  Suomussalmi
Koordinaatit:  65°01′55″N, 29°16′46″E
Vesistöalue ja valuma-alueen tietoja
Päävesistöalue:  Oulujoen vesistö (59)
Järveen tulevat joet:  Saavanjoki
Laskujoki:  Myllyjoki
Järvinumero:  59.518.1.001
Mittaustietoja
Pinnankorkeus:  206,8 m 
Rantaviiva:  8,02 km 
Pinta-ala:  1,36 km² 
Tilavuus:  0,00865 km³ 
Keskisyvyys:  6,3 m 
Suurin syvyys:  17,9 m 
 fiEhronjärvi 
Ehronjärvi on saareton ylänköjärvi Suomussalmella Kainuun koillisosassa. Sen pinta-ala on 1,4 neliökilometriä. Etäisyys Kajaanista on 115 kilometriä pohjoiskoilliseen.
Maantiede

Ehronjärven pituus lännestä itään on 2,2 kilometriä. Niemet ja lahdet (Viitaniemi, Reuhkaniemi, Lohilahti) tekevät järven pohjoisrannasta mutkaisen. Noin neljäsosa Ehronjärvestä on vähintään kymmenen metriä syvä. Syvä alue sijaitsee yhtenäisenä vyöhykkeenä järven keskiosassa. Järven kaakkoinen osa on matalaa.
Ehronjärven rannat ovat metsä- ja suomaata. Myös asutusta peltoineen on melko paljon. Järven koillispuolella levittäytyy Ehronpääsuo. Ehronjärveen laskee Saavanjoki kaakosta Kivijärveltä (214,3 metriä mpy). Ehronjärven luusua sijaitsee luoteessa, josta alkaa Kiantajärven (199,5 metriä mpy) Myllylahteen virtaava noin kilometrin pituinen Myllyjoki.
Ehronjärven vesitilavuus on 8 646 000 kuutiometriä.
Ehronjärvi (59.518.1.001) kuuluu Ehronjärven valuma-alueeseen (59.518), joka on kolmannen jakovaiheen vesistö Oulujoen vesistössä (59). Toinen jakovaihe on Kiantajärven alue (59.51) ja ensimmäinen on Kiantajärven reitin valuma-alue (59.5). Ehronjärvi on laajin Ehronjärven valuma-alueen 36:sta vähintään hehtaarin laajuisesta vakavedestä. Seuraavaksi laajimmat ovat Kivijärvi ja Iso Hietajärvi.
Elm

| elm |
| --- | --- |

Kehityshistoria
Vakaa versio:  2.5.8 (18. elokuuta 2005)
Tiedot
Ohjelmistotyyppi:  sähköposti
Lisenssi:  BSD-lisenssi
Uutisryhmä:  comp.mail.elm
Aiheesta muualla
Verkkosivusto
elm (sanoista Electronic Mail) on sähköpostin asiakasohjelma, jota voidaan käyttää tekstikäyttöliittymällä päätteellä.
Ohjelma oli ensimmäisiä moderneja näyttöorientoituneita sähköpostiohjelmia Unixille.
elm on tarkoitettu korvaamaan aiemmat mail- ja mailx-ohjelmat. Ohjelmat kuten mail olivat riviorientoituneita. mail-komento esiintyi AT&T:n Unixin versiossa 1 ja Berkeley Mail (POSIX-yhteensopiva mailx) ilmestyi vuonna 1978.
Dave Taylor on kertonut aloittaneensa ohjelman kehityksen työskennellessään Hewlett-Packardille. Myöhemmin ohjelman ylläpitäjäksi tuli Bill Pemberton.
Ohjelma on vaikuttanut myöhempien sähköpostiohjelmien kehitykseen.
Pine kehitettiin elmin pohjalta ja sen nimen sanottiin tulevan sanoista Pine Is No-longer Elm.
mutt on kehitetty elmin seuraajaksi.
elmin kehitystä on jatkanut Kari E. Hurtta Elm ME+ (Millennium Edition) -versiolla.
Domenico Cancian

Domenico Cancian

Domenico Cancian (s. 6. huhtikuuta 1947 Mareno di Piave) on italialainen roomalaiskatolinen piispa. Hänestä tuli Figli dell'Amore Misericordioson jäsen 15. elokuuta 1972. Hänet vihittiin sen papiksi 18. heinäkuuta 1972 ja nimitettiin sen pääjohtajaksi 15. heinäkuuta 2004. Cancian sai 16. kesäkuuta 2007 nimityksen Città di Castellon hiippakunnan johtoon 16. kesäkuuta 2007, ja piispaksi vihkiminen seurasi 15. syyskuuta. Pääkonsekraattorina toimi Ennio Antonelli, jota avustivat Pellegrino Tomaso Ronchi ja Giovanni Scanavino. Cancian asetettiin virkaansa 23. syyskuuta.
Dolstadin kirkko

| Dolstadin kirkko Dolstad kirke |
| --- | --- |
 Kirkko vuonna 2007.
Sijainti:  Vefsn, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1735
Suunnittelija:  Nils Pedersen Beck
Materiaali:  puu
Istumapaikkoja:  700
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dolstadin kirkko (norj. Dolstad kirke) on Vefsnin kunnassa Nordlandin läänissä Norjassa sijaitseva puinen ristikirkko vuodelta 1735.
Aiheesta muualla

Kuvia tai muita tiedostoja aiheesta Dolstadin kirkko Wikimedia Commonsissa
Dorian Boccolacci

Dorian Boccolacci GP3-sarjan osakilpailussa Spassa vuonna 2017.
Dorian Boccolacci (s. 9. syyskuuta 1998 Cannes) on ranskalainen moottoriurheilija.
Boccolacci kuului vuodet 2012–2015 entisen Formula 1-tallin Lotuksen nuorten kuljettajien kehitysohjelmaan.
Ura

Boccolacci aloitti Karting-uransa vuonna 2006. Vuonna 2013 hän voitti muun muassa CIK-FIA International Super Cup KZ2 ja  WSK Euro Series -luokkien mestaruudet.
Vuonna 2014 Boccolacci aloitti kilpauransa Ranskan Formula 4 -sarjassa saavuttaen kaksi voittoa, kaksi paalupaikkaa ja kahdeksan palkintosijaa sijoittuen sarjan loppupisteissä toiseksi. Vuonna 2015 Boccolacci kilpaili Euroopan Formula 3 -sarjassa keräten 27 pistettä sijoittuen sarjan 19:ksi. Vuonna 2016 Boccolacci siirtyi Eurocup Formula Renault -sarjaan josta hän saavutti kaksi voittoa, kaksi paalupaikkaa ja  seitsemän palkintosijaa sijoittuen sarjan toiseksi. Samana vuonna hän ajoi Formula Renault NEC -sarjassa sijoittuen sarjan kolmanneksi.
Vuonna 2017 Boccolacci kilpaili GP3-sarjassa Trident -tallissa.